बच्चों ने निकाली पर्यावरण जागरूकता रैली
अजमेर| पुष्कररोड स्थित सावन सीनियर सैकंडरी स्कूल के विद्यार्थियों ने एसयूपीडब्ल्यू कैंप के अंतर्गत पर्यावरण जागरूकता रैली निकाली। रैली चूड़ी बाजार, गोल प्याऊ, आगरा गेट से होते हुए दुकानदारों को तुलसी के पौधे भेंट कर पर्यावरण जागरूकता का संदेश दिया। रैली को समाजसेवक गजेंद्र सिंह रलावता प्रकाश जैन ने नगर निगम अजमेर से हरी झंडी दिखाकर रवाना किया। सावन स्कूल पर रैली का समापन किया गया। रलावता ने तुलसी के पौधे का महत्व बताते हुए विद्यार्थियों के इस प्रयास की सराहना की। शहर प्रदूषण मुक्त रखने का आह्वान किया गया।
hin_Deva hin_Deva